Der er mange forskellige prismodeller for at besøge og smage øllet på de danske ølfestivaler. Nogle er ganske gratis at deltage på. F.eks. Øllets Dag på Café Langebro i København. Her køber man et glas med pilsner i og betaler herefter blot 10 kr. direkte til det bryggeri, hvis øl man gerne vil smage. Andre steder betaler man entre, som ofte inkluderer et smageglas og nogle poletter som man kan "betale" med når man vil smage øl. Og så er der også nogle, f.eks. Mikkellers MBCC i Øksnehallen, hvor man betaler for indgangen og derefter kan man smage alt det man ønsker uden at betale yderligere.